Rettevejledning til skriftlig revisoreksamen 2020 for modul C

Kandidat nr. C-2020-*indsæt nr.*

**Indledende bemærkninger**

Denne rettevejledning er udarbejdet som hjælp ved bedømmelse af skriftlig revisoreksamen og som støtte for nuværende og kommende kandidater.

Rettevejledningen angiver i skemaform en række forhold, som besvarelsen bør/kan omfatte, opdelt efter 7-trins-skalaen. Det bemærkes dog, at kandidatens beskrevne forudsætninger og indledende konklusioner kan have stor betydning for indholdet og strukturen i besvarelsen, og derfor kan særlige forhold tale for at lægge vægt på andre forhold ved bedømmelsen.

Strukturen i rettevejledningen er vejledende, og kandidaternes struktur i besvarelsen vil ofte være anderledes. Såfremt kandidatens struktur i øvrigt virker naturlig, og besvarelsen har samme værdi for modtageren, skal dette ikke ændre den samlede vurdering af besvarelsen.

Omtaler kandidaten et forhold angivet i rettevejledningen enten overfladisk eller direkte fejlbehæftet, vil det påvirke bedømmelsen. F.eks. er det som regel ikke tilstrækkeligt, at en kandidat i sin besvarelse anfører den konkrete henvisning til en lovbestemmelse eller standard, hvis ikke kandidaten redegør for, hvorfor denne henvisning er relevant, og hvad bestemmelsen indeholder.

De enkelte forhold i rettevejledningen og besvarelsen kan ikke nødvendigvis tillægges samme vægt, og det er bedømmerteamets faglige vurdering, med hvilken vægt de enkelte forhold skal indgå i bedømmelsen. Bedømmelsen vil altid være en helhedsvurdering.

Den samlede vurdering af, om en kandidat er bestået, vil ikke kun være et spørgsmål om, hvorvidt kandidaten korrekt redegør for de forhold, som er anført i denne rettevejledning, men også i hvilket omfang kandidaten begrunder sin besvarelse, og besvarelsen er forståelig og har værdi for modtageren.

Som følge af ovenstående er det ikke muligt eller hensigtsmæssigt at anvende denne rettevejledning som et rent matematisk hjælpemiddel til at afgøre, om en kandidat er bestået eller ej.

Karakter gives efter 7-trins-skalaen på de enkelte spørgsmål og sammenfattes til en samlet karakter for opgaven som helhed og til ”bestået” eller ”ikke-bestået”. Uanset at den endelige bedømmelse kun har to udfaldsrum (bestået / ikke bestået), skal de individuelle besvarelser og den samlede besvarelse vurderes på 7-trins-skalaen.

**RETTEVEJLEDNING - MODUL C 2020**

|  |  |  |
| --- | --- | --- |
| **Spørgsmål 1.1 (30%)**  Du bedes udarbejde et notat til bestyrelsesformanden. Notatet skal redegøre for de selskabsretlige regler ved den påtænkte kapitalnedsættelse samt revisors eventuelle rolle i forbindelse med kapitalnedsættelsen. | | |
| **Centrale regler og fortolkninger**  *Selskabsloven § 185-193* | | |
| **Karakteren 02**  **De fleste af følgende forhold bør sædvanligvis være indarbejdet i besvarelsen for at opnå karakteren 02. Den detaljeringsgrad/omfanget, som er minimalt acceptabelt, kan variere fra forhold til forhold.**  **Særlige forhold kan tale for en anden vurdering. Herunder kan behandlingen af problemstillinger omtalt under karaktererne 4-12 påvirke bedømmelsen positivt, jf. indledningen.** | | **Bemærkninger Den tilstrækkelige præstation** Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 1.1-02-1 | Notatet skal være formuleret i et passende sprog til en bestyrelsesformand. |  |
| 1.1-02-2 | Notatet skal være fornuftigt disponeret. Notatet bør indeholde følgende elementer:   1. Indledning 2. Kapitalnedsættelse til dækning af underskud 3. Kapitalnedsættelse til kontant udbetaling til kapitalejere 4. Beslutning om kapitalnedsættelse 5. Revisors eventuelle rolle 6. Gennemførelse og registrering af kapitalnedsættelse |  |
| 1.1-02-3 | **Ad 1) Indledning**  Kandidaten skal redegøre for, at kapitalnedsættelse kun kan ske til følgende:   * Dækning af underskud * Udbetaling til kapitalejere   Det forventes, at kandidaten her redegør for, at kapitalnedsættelsen skal foretages som to separate kapitalnedsættelser. En kapitalnedsættelse til dækning af underskud kan i modsætning til kapitalnedsættelser til udbetaling gennemføres med det samme. Først foretages kapitalnedsættelse til dækning af underskud på 80 mio. kr. og herefter kapitalnedsættelse til udbetaling til kapitalejere på 40 mio. kr.  Kapitalnedsættelsen kan alternativt foretages som én samlet kapitalnedsættelse, hvor udlodning sker til underkurs. |  |
| 1.1-02-4 | **Ad 2) Kapitalnedsættelse til dækning af underskud**  Kandidaten skal redegøre for, at kapitalnedsættelse til dækning af underskud gennemføres med det samme, når der sker registrering heraf.  Ved en kapitalnedsættelse til dækning af underskud er det afgørende, at nedsættelsesbeløbet ikke overstiger selskabets overførte underskud på datoen for nedsættelse. (80 mio. kr.)  En kapitalnedsættelse til dækning af underskud sker altid til kurs 100. |  |
| 1.1-02-5 | **Ad 3) Kapitalnedsættelse til kontant udbetaling til kapitalejere**  Kandidaten skal redegøre for, at en kapitalnedsættelse til udbetaling til ejere har en fire-ugers frist fra registrering til endelig gennemførelse. I de fire uger kan kreditorer anmelde deres krav, og selskabet skal stille betryggende sikkerhed for evt. krav, førend kapitalnedsættelsen kan gennemføres. Kapitalnedsættelsen er først endelig, når kapitalnedsættelsen er gennemført i Erhvervsstyrelsens systemer efter de fire uger. |  |
| 1.1-02-6 | **Ad 5) Revisors eventuelle rolle**  Årsrapporten for sidste regnskabsår behandles ikke på samme generalforsamling, og der skal i et aktieselskab derfor fremlægges:   * + - * senest godkendte årsrapport       * en beretning fra selskabets centrale ledelsesorgan, som i den udstrækning, det ikke på grund af særlige omstændigheder kan skade selskabet, skal oplyse om begivenheder af væsentlig betydning for selskabets stilling, som er indtruffet efter aflæggelse af årsrapporten, og       * en erklæring fra selskabets revisor om det centrale ledelsesorgans beretning, hvis selskabets årsregnskab er omfattet af revisionspligt efter årsregnskabsloven eller anden lovgivning.   Både fremlæggelsen af forslaget og fremlæggelsen af dokumenterne kan fraviges af aktionærerne i enighed, hvis beslutningen om kapitalnedsættelse træffes af generalforsamlingen. Revisors rolle vil ved fravalg alene begrænses til rådgivning om selskabsretlige forhold uden afgivelse af erklæring.  Fravigelse af de ovennævnte krav vil fortrinsvist være relevant i selskaber med en eller få aktionærer, der har en nær kontakt til selskabets drift.  Kapitalnedsættelse sker som kontantudbetaling, og der er derfor ikke krav om vurderingsberetning. |  |
|  | **Samlet vurdering af, om kandidatens præstation på baggrund af ovenstående er bestået eller ikke-bestået (karakteren 02)** |  |
| **Karaktererne 4-7**  **En del af følgende punkter bør være behandlet tilfredsstillende, for at kandidaten kan opnå karaktererne 4-7.** | | **Bemærkninger Den jævne præstation** Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler.  **Den gode præstation** Karakteren 7 gives for den gode præstation, der demonstrerer opfyldelse af fagets mål, med en del mangler. |
| 1.1-47-1 | Notatet er målrettet og indeholder ikke overflødige oplysninger. |  |
| 1.1-47-2 | Uddybende/grundig behandling af punkt 1.1-02-6.:  Kandidaten redegør for indhold i et beslutningsreferat. |  |
| 1.1-47-3 | Uddybende/grundig behandling af punkt 1.1-02-5.:  Kapitalnedsættelse til udbetaling:  Erhvervsstyrelsen afgør på kreditorernes begæring, om en tilbudt sikkerhed må anses for betryggende.  Kapitalnedsættelse kan gennemføres enten manuelt efter fire uger eller automatisk. Som udgangspunkt sker gennemførelsen af kapitalnedsættelsen automatisk.  Hvis en kapitalnedsættelse til udbetaling til kapitalejerne ikke kan gennemføres i overensstemmelse med det offentliggjorte, eller det ikke er forsvarligt at gennemføre kapitalnedsættelsen, skal det centrale ledelsesorgan inden den automatiske gennemførelse registrere eller anmelde til registrering, at beslutningen om kapitalnedsættelse annulleres. |  |
| 1.1-47-4 | Uddybende/grundig behandling af punkt 1.1-02-5.:  En beslutning om en kapitalnedsættelse til udbetaling forudsætter, at ledelsen stiller eller godkender et forslag herom, hvilket skal ses i sammenhæng med, at det er ledelsens ansvar, at der efter nedsættelsen er dækning for selskabskapitalen og de øvrige bundne reserver. |  |
| 1.1-47-5 | Kandidaten rådgiver kunden i, at udbetaling før fire-ugers fristen er i strid med selskabsloven. |  |
| 1.1-47-6 | Kandidaten behandler, hvorvidt der skal inddrages en advokat, herunder til ændring af vedtægter og opdatering af ejerbog. |  |
| 1.1-47-7 | **Ad 4) Beslutning om kapitalnedsættelse**  Kandidaten skal redegøre for, at beslutning om nedsættelse af selskabskapitalen træffes af generalforsamlingen med den stemmeflerhed, der kræves til vedtægtsændring. (Dette gælder både dækning af underskud og udbetaling til ejere.)  Generalforsamlingen kan kun træffe beslutning om anvendelse af nedsættelsesbeløbet til udbetaling til kapitalejerne, hvis kapitalselskabets bestyrelse stiller eller godkender forslag herom.  Beslutningen om kapitalnedsættelse til dækning af underskud og udbetaling til kapitalejere kan ske på samme generalforsamling og behandles i samme referat. Beslutning om dækning af underskud skal ske før beslutning om udbetaling. |  |
| 1.1-47-8 | **Ad 6) Gennemførelse og registrering af kapitalnedsættelse**  Kandidaten skal redegøre for, at en beslutning om kapitalnedsættelse skal registreres eller anmeldes til registrering, jf. selskabslovens § 9, senest to uger efter, at beslutningen er truffet. Beslutningen mister sin gyldighed, hvis den ikke er registreret eller anmeldt til registrering i Erhvervsstyrelsen inden for denne frist. |  |
|  | **Samlet vurdering af, om kandidatens præstation er jævn eller god (karaktererne 4-7)** |  |
| **Karaktererne 10-12**  **Et eller flere af følgende punkter bør være behandlet tilfredsstillende, for at kandidatens besvarelse er fortrinlig eller fremragende (det vil sige karaktererne 10-12).** | | **Bemærkninger Den fortrinlige præstation og den fremragende præstation** Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler  Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler |
| 1.1-102-1 | Uddybende/grundig behandling af punkt 1.1-02-6.:  Kandidaten redegør for indholdet i revisorerklæringen, herunder grad af sikkerhed samt opbygning af konklusion:  En erklæring om det centrale ledelsesorgans beretning skal afgives med begrænset sikkerhed efter erklæringsbekendtgørelsens §§ 16-19 om andre erklæringer med sikkerhed og ISAE 3000 om andre erklæringsopgaver med sikkerhed end revision eller review af historiske finansielle oplysninger. Erklæringsbekendtgørelsens §§ 16-19 finder anvendelse, idet der ikke er tale om en erklæring på et regnskab. ISAE 3000 finder anvendelse, idet der ikke er tale om en erklæring på historiske finansielle oplysninger.  Revisor kan således afgive en erklæring uden forbehold og supplerende oplysninger om det centrale ledelsesorgans beretning, hvis:   * + - * Revisor ikke er blevet bekendt med forhold, der giver anledning til at konkludere, at det centrale ledelsesorgans beretning ikke er i overensstemmelse med kravene i selskabsloven, og       * Revisor ikke er blevet bekendt med forhold, der giver anledning til at konkludere, at der er væsentlig usikkerhed forbundet med det centrale ledelsesorgans beretning. |  |
| 1.1-102-2 | Mindre væsentlige faglige fejl og mindre fejl vedrørende formulering og disponering. (10) |  |
| 1.1-102-3 | Kun helt uvæsentlige fejl og mangler i notatet. (12) |  |
|  | **Samlet vurdering af, om kandidatens præstation er fortrinlig eller fremragende (karaktererne 10-12)** |  |
| **Karakter for spørgsmål 1.1** | |  |
| **Begrundelse** | | |

|  |  |  |
| --- | --- | --- |
| **Spørgsmål 2.1 og 2.2 (35%)**  **Spørgsmål 2.1**  Du bedes udarbejde et kort notat til Hans Hansen, hvor der redegøres for den påtænkte aktieombytning samt en model for optagelse af medinvestoren. Notatet skal omhandle selskabsretlige forhold samt skattemæssige forhold nu og ved et eventuelt senere salg.  **Spørgsmål 2.2**  Du bedes udarbejde et notat til din chef, hvori du redegør for de handlinger, der skal udføres ved afgivelse af vurderingsberetning til brug for aktieombytningen. Notatet skal indeholde en liste over, hvilken dokumentation Hans Hansen skal fremsende. Notatet skal desuden indeholde et udkast til en konkret vurderingsberetning. | | |
| **Centrale regler og fortolkninger**  *Indsæt regler og fortolkninger, som opgaven omfatter, fx: SEL § 36*  *ABL § 36*  *FUL §§ 9 og 11* | | |
| **SPØRGSMÅL 2.1**  **Karakteren 02**  **De fleste af følgende forhold bør sædvanligvis være indarbejdet i besvarelsen for at opnå karakteren 02. Den detaljeringsgrad/omfanget, som er minimalt acceptabelt, kan variere fra forhold til forhold.**  **Særlige forhold kan tale for en anden vurdering. Herunder kan behandlingen af problemstillinger omtalt under karaktererne 4-12 påvirke bedømmelsen positivt, jf. indledningen.** | | **Bemærkninger Den tilstrækkelige præstation** Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 2.1-02-1 | Notatet skal være formuleret i et passende sprog til Hans Hansen. |  |
| 2.1-02-2 | Notatet skal være fornuftigt disponeret. Notatet bør indeholde følgende elementer:   1. Indledning 2. Selskabsretlige forhold ved aktieombytning 3. Skattemæssige forhold ved aktieombytning 4. Model for optagelse af medinvestor ved kapitalforhøjelse i Smart Teknologi A/S 5. Skattemæssige forhold ved salg efter 4-5 år. |  |
| 2.1-02-3 | **Ad 1) Indledning**  Kandidaten skal redegøre kort for den påtænkte aktieombytning, herunder overvejelser omkring valg af skattepligtig/skattefri aktieombytning. Kandidaten bør i indledningen af opgaven omtale, at investor kan komme ind som medejer via en efterfølgende kapitalforhøjelse i Smart Teknologi A/S. |  |
| 2.1-02-4 | **Ad 2) Selskabsretlige forhold ved aktieombytning**  Kandidaten forventes at være opmærksom på, at der er tale om indskud af en bestående virksomhed (bestemmende kapitalandel), som ikke er underlagt revisionspligt, og at virksomheden som følge heraf har fravalgt revision. Der skal i forbindelse med stiftelsen udarbejdes en vurderingsberetning, jf. SEL § 36. Vurderingsberetningen afgives med erklæring med høj grad af sikkerhed.  Stiftelsen bør ske med tilbagevirkende kraft til starten af regnskabsåret. |  |
| 2.1-02-5 | **Ad 3) Skattemæssige forhold ved aktieombytning**  Kandidaten bør komme frem til, at der vælges skattefri aktieombytning, som kan udføres med eller uden tilladelse fra SKAT.  Aktieombytning uden tilladelse medfører et holdingkrav på tre år, og Smart Teknologi A/S kan først sælges skattefrit tre år efter ombytningstidspunktet.  Uden tilladelse, så skal vederlagskrav opfyldes. Det indebærer, at værdien af det modtagne vederlag, dvs. værdien af de modtagne aktier i det erhvervende selskab, med tillæg af et eventuelt kontantvederlag, skal svare til værdien af de overdragne aktier. Sker aktieombytningen til et nyt selskab, som stiftes ved aktieombytningen, så anses vederlagskravet pr. definition for opfyldt. |  |
| 2.1-02-6 | **Ad 4) Model for optagelse af medinvestor ved kapitalforhøjelse i Smart Teknologi A/S**  Medinvestor foretager kapitalforhøjelse på nominelt 400.000 kr. til overkurs, hvorved ejerskab på 50/50 opnås.  Kapitalforhøjelse sker ved kontant indbetaling ved tegning af nye kapitalandele.  Anmeldes til Erhvervsstyrelsen senest to uger efter indbetaling. |  |
| 2.1-02-7 | **Ad 5) Skattemæssige forhold ved salg efter 4-5 år**  Kandidaten skal kort beskrive, at salg kan ske skattefrit for det nye holdingselskab ejet af Hans Hansen. |  |
|  | **Samlet vurdering af, om kandidatens præstation på baggrund af ovenstående er bestået eller ikke-bestået (karakteren 02)** |  |
| **Karaktererne 4-7**  **En del af følgende punkter bør være behandlet tilfredsstillende, for at kandidaten kan opnå karaktererne 4-7.** | | **Bemærkninger Den jævne præstation** Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler.  **Den gode præstation** Karakteren 7 gives for den gode præstation, der demonstrerer opfyldelse af fagets mål, med en del mangler. |
| 2.1-47-1 | Notatet er målrettet og indeholder ikke overflødige oplysninger.  Kandidaten har målrettet notatet til Hans Hansen ved f.eks. at tegne en ejerstruktur:   * + - Før aktieombytning     - Efter aktieombytning før kapitalforhøjelse     - Efter kapitalforhøjelse. |  |
| 2.1-47-2 | Uddybende/grundig behandling af punkt 2.1.02-3.:  Kandidaten bør ligeledes her vise, at modellen også tager højde for påtænkt salg til kapitalfond efter 4-5 år. |  |
| 2.1-47-3 | Uddybende/grundig behandling af punkt 2.1.02-4.:  Stiftelsesdokumentet skal vedhæftes en vurderingsberetning. Beretningen skal indeholde:   1. En beskrivelse af indskuddet 2. Oplysning om fremgangsmåden ved indskuddet 3. Angivelse af vederlaget, som er fastsat 4. Erklæring om, at den ansatte økonomiske værdi mindst svarer til det aftalte vederlag, herunder den eventuelle pålydende værdi af de kapitalandele, der skal udstedes, med tillæg af en eventuel overkurs.     Vurderingen må ikke være foretaget mere end fire uger før stiftelsesdokumentets underskrivelse. Overskrides fristen, må vurderingen foretages på ny.  Kandidaten omtaler, at der skal inddrages en advokat til udarbejdelse af selskabsretlige dokumenter. |  |
| 2.1-47-4 | Uddybende/grundig behandling af punkt 2.1.02-5.:  Kandidaten bør komme frem til, at der ikke kan opnås tilladelse fra Skattestyrelsen, da omstruktureringen ikke er forretningsmæssigt begrundet, men mere skyldes skatteudskydelse, og derfor udføres aktieombytningen uden tilladelse.  Der etableres en sambeskatning mellem Holding og Smart Teknologi A/S (ophører, når medinvestor kommer ind som 50%-ejer), som skal registreres.  Meddeles til Skattestyrelsen på selvangivelsen for ombytningsåret.  Kandidaten skal omtale, at der skal udarbejdes vedtægter, ejerbog samt at stiftelsesdokumentet skal underskrives. |  |
| 2.1-47-5 | Uddybende/grundig behandling af punkt 2.1.02-6.:  Generalforsamlingen vedtager kapitalforhøjelsen.  Da der kun er Hans Hansen, så bør kandidaten anbefale, at alle påkrævede dokumenter fravælges, og der alene udarbejdes generalforsamlingsreferat med det indhold, som kræves.  Vedtægter og ejerbog skal opdateres.  Der skal udarbejdes en ejeraftale.  Kandidaten kan foreslå advokatbistand fra samme advokat, som hjælper med aktieombytning.  Kapitalforhøjelse har ingen skattemæssige konsekvenser for Hans Hansen.  Sambeskatning mellem Hans Hansen Holding og Smart Teknologi A/S ophører igen og skal afmeldes. |  |
| 2.1-47-6 | Kandidaten omtaler, at kontant indskud fra investor på fem mio. svarer til 50% af handelsværdien af Smart Teknologi A/S. |  |
|  | **Samlet vurdering af, om kandidatens præstation er jævn eller god (karaktererne 4-7)** |  |
| **Karaktererne 10-12**  **Et eller flere af følgende punkter bør være behandlet tilfredsstillende, for at kandidatens besvarelse er fortrinlig eller fremragende (det vil sige karaktererne 10-12).** | | **Bemærkninger Den fortrinlige præstation og den fremragende præstation** Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler  Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler |
| 2.1-102-1 | Mindre væsentlige faglige fejl og mindre fejl vedrørende formulering og disponering. (10) |  |
| 2.1-102-2 | Kun helt uvæsentlige fejl og mangler i notatet. (12) |  |
| 2.1-102-3 | Uddybende/grundig behandling af punkt 2.1.02-6.:  Kandidaten redegør for indhold i et beslutningsreferat, som kræver:   * + - * det mindste og det højeste beløb, selskabskapitalen skal kunne forhøjes med       * tegningskursen og kapitalandelenes størrelse eller antal       * hvornår de nye kapitalandele giver ret til udbytte       * de omkostninger ved forhøjelsen, som kapitalselskabet skal betale       * om de nye kapitalandele kan indbetales i andre værdier end kontanter, eller       * om de nye kapitalandele kan indbetales ved konvertering af gæld.   Ejerregister skal opdateres. |  |
|  | **Samlet vurdering af, om kandidatens præstation er fortrinlig eller fremragende (karaktererne 10-12)** |  |
| **Karakter for spørgsmål 2.1** | |  |
| **Begrundelse** | | |

|  |  |  |
| --- | --- | --- |
| **SPØRGSMÅL 2.2**  **Karakteren 02**  **De fleste af følgende forhold bør sædvanligvis være indarbejdet i besvarelsen for at opnå karakteren 02. Den detaljeringsgrad/omfanget, som er minimalt acceptabelt, kan variere fra forhold til forhold.**  **Særlige forhold kan tale for en anden vurdering. Herunder kan behandlingen af problemstillinger omtalt under karaktererne 4-12 påvirke bedømmelsen positivt, jf. indledningen.** | | **Bemærkninger Den tilstrækkelige præstation** Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 2.2-02-1 | Notatet skal være formuleret i et passende sprog til chefen. |  |
| 2.2-02-2 | Notatet skal være fornuftigt disponeret. Notatet bør indeholde følgende elementer:   1. Indledning 2. Dokumentation til brug for vurderingsberetning 3. Revisionslignende handlinger 4. Vurderingsberetning. |  |
| 2.2-02-3 | **Ad 1) Indledning**  Kandidaten bør kort beskrive transaktionen, så chefen er orienteret om transaktionen i spørgsmål 2.1. |  |
| 2.2-02-4 | **Ad 2) Dokumentation til brug for vurderingsberetning**  Kandidaten skal udarbejde en liste over dokumentation, Hans Hansen skal fremsende, ud fra regnskabstal i Bilag 1 i opgaven.   * + - * Kandidaten skal bede om dokumentation for aktiverede udviklingsomkostninger i form af anlægskartotek med underliggende bilag       * Budget       * Tilgodehavender fra salg afstemmes og kan kontrolleres til efterfølgende betaling       * Likvide beholdninger afstemmes til dokumentation fra banken. |  |
| 2.2-02-5 | **Ad 3) Revisionslignende handlinger**  Kandidaten bør planlægge og foretage de handlinger, som giver en begrundet overbevisning med høj grad af sikkerhed, for at kunne konkludere i overensstemmelse med § 36, stk. 1, nr. 4. Årsrapporten er aflagt med erklæring om assistance om opstilling.  Det vil i den forbindelse være naturligt at tage udgangspunkt i den bogførte egenkapital på 2.120 t.kr. Balancen er simpel, og det er nemt at foretage en gennemgang og værdiansættelse af balancen, som består af udviklingsomkostninger, debitorer og likvide beholdninger (relevante revisionsmål til brug for overvejelserne er rettigheder, tilstedeværelse og værdiansættelse).  Kandidaten bør omtale flere af nedenstående punkter:   * + Udviklingsomkostninger, korrekt indregning og måling skal sikres. Risiko knytter sig primært til værdien af udviklingsprojektet.     - Gennemgang af budget.   + Tilgodehavende fra salg. Risiko knytter sig primært til værdiansættelse og kan kontrolleres til efterfølgende betaling.   + Likvide beholdninger afstemmes til ekstern dokumentation fra bank.   + Anden gæld afstemmes til dokumentation.   + Kontrol af eventuelle pantsætninger af aktiver. |  |
| 2.2-02-6 | **Ad 4) Vurderingsberetning**  Kandidaten skal redegøre for beregning af værdien, som anføres i vurderingsberetningen. Herunder, at der skal tages højde for underskud fra aflagt årsrapport og frem til 15. august 2020.  Smart Teknologi A/S  Egenkapital, jf. seneste årsrapport 2.120.000  Resultat pr. 15. august 2020 -420.000  **Værdi i vurderingsberetning 1.700.000**  Holding ApS Holding A/S  Selskabskapital 40.000 400.000  Overkurs 1.660.000 1.300.000  Besvarelsen skal være vedlagt et udkast til en konkret vurderingsberetning. (Eksempel er vedlagt som bilag 1) |  |
|  | **Samlet vurdering af, om kandidatens præstation på baggrund af ovenstående er bestået eller ikke-bestået (karakteren 02)** |  |
| **Karaktererne 4-7**  **En del af følgende punkter bør være behandlet tilfredsstillende, for at kandidaten kan opnå karaktererne 4-7.** | | **Bemærkninger Den jævne præstation** Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler.  **Den gode præstation** Karakteren 7 gives for den gode præstation, der demonstrerer opfyldelse af fagets mål, med en del mangler. |
| 2.2-47-1 | Notatet er målrettet og indeholder ikke overflødige oplysninger. |  |
| 2.2-47-2 | Uddybende/grundig behandling af punkt 2.2.02-6.:  Kandidaten nævner, at der er tale om en ISAE 3000-erklæring.  Kandidaten behandler, at aktieombytningen sker til sammenlægningsmetoden (bogførte værdier). |  |
| 2.2.47-3 | **Kandidaten redegør mere uddybende for værdiansættelsen af virksomheden, herunder inddrager protientel investors indskud på 5 mio kr som indikation af 50% af selskabets værdi.** |  |
|  | **Samlet vurdering af, om kandidatens præstation er jævn eller god (karaktererne 4-7)** |  |
| **Karaktererne 10-12**  **Et eller flere af følgende punkter bør være behandlet tilfredsstillende, for at kandidatens besvarelse er fortrinlig eller fremragende (det vil sige karaktererne 10-12).** | | **Bemærkninger Den fortrinlige præstation og den fremragende præstation** Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler  Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler |
| 2.2-102-1 | Mindre væsentlige faglige fejl og mindre fejl vedrørende formulering og disponering. (10) |  |
| 2.2-102-2 | Kun helt uvæsentlige fejl og mangler i notatet. (12) |  |
|  | **Samlet vurdering af, om kandidatens præstation er fortrinlig eller fremragende (karaktererne 10-12)** |  |
| **Karakter for spørgsmål 2.2** | |  |
| **Begrundelse** | | |
| **Spørgsmål 3.1 (35%)**  Du bedes i et notat til din chef i punktform udarbejde et konkret forslag til indhold af det budgetmateriale og detaljeringsgraden heraf, som du mener koncernen bør udarbejde og fremsende til banken inden mødet. Dit forslag skal indeholde et begrundet forslag til, hvilken revisorerklæring du anbefaler påført budgetmaterialet, så forhandlinger med banken kan forløbe så smidigt som muligt.  I notatet bedes du endvidere komme med din vurdering af Jens Jensens foreslåede sikkerhedsstillelse. Der ønskes forslag til eventuelle andre sikkerhedsstillelser, som vil understøtte en udvidelse af kreditfaciliteterne. | | |
| **Centrale regler og fortolkninger**SEL § 206 | | |
| **Karakteren 02**  **De fleste af følgende forhold bør sædvanligvis være indarbejdet i besvarelsen for at opnå karakteren 02. Den detaljeringsgrad/omfanget, som er minimalt acceptabelt, kan variere fra forhold til forhold.**  **Særlige forhold kan tale for en anden vurdering. Herunder kan behandlingen af problemstillinger omtalt under karaktererne 4-12 påvirke bedømmelsen positivt, jf. indledningen.** | | **Bemærkninger Den tilstrækkelige præstation** Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 3.1-02-1 | Notatet skal være formuleret i et passende sprog til chefen. |  |
| 3.1-02-2 | Notatet skal være fornuftigt disponeret. Forslag til disponering af notat:   1. Indledning 2. Budgetmateriale til banken 3. Forslag til revisorerklæring 4. Sikkerhedsstillelser. |  |
| 3.1-02-3 | **Ad 1) Indledning**  Kandidaten skal kort beskrive casen for chefen. |  |
| 3.1-02-4 | **Ad 2) Budgetmateriale til banken**  Kandidaten skal foreslå et resultat- og likviditetsbudget på månedsbasis eller kvartalsbasis. Budgetperioden skal være relevant for situationen.  Budgettet skal holdes på overordnede hovedtal, da fitnessbranchen som udgangspunkt har simple transaktionskæder:   * Omsætning * Personaleomkostninger * Leje- og leasingaftaler * Øvrige omkostninger * Ovenstående posters indvirkning på likviditeten * Afdrag på gæld vedr. køb af Ejendomme ApS. |  |
| 3.1-02-5 | Kandidaten nævner konkret indhold i budget og forholder sig til, hvorvidt det skal medtages i budget til banken. Kandidaten skal som minimum nævne:   * Ledelseserklæring * Budgetforudsætninger * Revisorerklæring * Resultatbudget * Likviditetsbudget.   Derudover skal der være en beskrivelse af den likviditetsmæssige situation d.d., f.eks. i form af perioderegnskab. |  |
| 3.1-02-6 | **Ad 3) Revisorerklæring**  Kandidaten kan foreslå følgende erklæringstyper:   * Erklæring om udført undersøgelse af fremadrettede finansielle oplysninger, jf. ISAE 3400 * Erklæring om assistance i forbindelse med opstilling af finansielle oplysninger, jf. ISRS 4410 * ISAE 3000-erklæring med sikkerhed (indre talmæssige sammenhænge).   Kandidaten bør foreslå ISAE 3400-erklæring, da denne erklæring giver mere sikkerhed end både 3000-erklæring og assistanceerklæringen, og det må derfor forventes, at forhandlinger med banken kan forløbe så smidigt som muligt.  Der skal gode argumenter til for at afgive en assistanceerklæring eller en ISAE 3000 erklæring |  |
| 3.1-02-7 | **Ad 4) Sikkerhedsstillelser**  Kandidaten skal indentificere at den forslåede sikkerhedsstillelse er problematisk og kandidaten bør foreslå alternativer til sikkerhedsstillelserne.  Kandidaten kan foreslå lån til **Holding A/S** med sikkerhed i aktier/anparter i de to datterselskaber.  Kandidaten kan foreslå lån til **Fitness A/S** med:   * Virksomhedspant * Pant i materielle anlægsaktiver.   Fitness A/S kan efterfølgende låne penge videre ud til Holding A/S.  Kandidaten skal se,at det er problematisk – alternativt forslag… |  |
| 3.1-02-8 | Foreslår kandidaten, at der optages lån i Ejendomme ApS, som udlånes til Fitness A/S og et efterfølgende lån fra Fitness A/S til Holding ApS, så er der tale om omgåelse af reglerne for ulovlig selvfinansiering. |  |
|  | **Samlet vurdering af, om kandidatens præstation på baggrund af ovenstående er bestået eller ikke-bestået (karakteren 02)** |  |
| **Karaktererne 4-7**  **En del af følgende punkter bør være behandlet tilfredsstillende, for at kandidaten kan opnå karaktererne 4-7.** | | **Bemærkninger Den jævne præstation** Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler.  **Den gode præstation** Karakteren 7 gives for den gode præstation, der demonstrerer opfyldelse af fagets mål, med en del mangler. |
| 3.1-47-1 | Notatet er målrettet og indeholder ikke overflødige oplysninger. |  |
| 3.1-47-2 | Uddybende/grundig behandling af punkt 3.1-02-5:  Kandidaten nævner konkret indhold i budget og forholder sig til, hvorvidt det skal medtages i budget til banken:   * Anvendt regnskabspraksis * Balancebudget * Noter/specifikationer * Følsomhedsanalyse. |  |
| 3.1-47-3 | Uddybende/grundig behandling af punkt 3.1-02-6.:  Kandidaten har udarbejdet forslag til konkrete handlinger til brug for erklæringsafgivelse, herunder nævnes udarbejdelse af aftalebrev og indhentelse af ledelsens regnskabserklæring.  Eksempler på forslag til handlinger kan være (ej udtømmende):   1. Er alle forudsætninger, som ligger til grund for budgettet, oplyst og beskrevet skriftligt? 2. Er forudsætningerne velbegrundede og realistiske? 3. Kan aktiviteten realiseres inden for de eksisterende/planlagte kapacitetsrammer?   -- Timer til rådighed i træningslokaler  - Medarbejdertimer   1. Kan budgettet likviditetsmæssigt realiseres inden for bevilligede eller realistiske lånerammer?   - (Hvis nej, bør forudsætninger for den fortsatte drift overvejes).   1. Talmæssig efterprøvelse:   Ved den talmæssige efterprøvelse skal påses:   * Er der kontinuitet mellem årsregnskab og budget, herunder regnskabspraksis * Er der sammenhæng mellem forudsætninger regnskabspraksis og budget? * Er den rent talmæssige behandling korrekt, herunder korrekt sammenhæng mellem drift, balance og likviditet?  1. Viser budgettet virksomhedens overlevelse som going concern? |  |
| 3.1.47-4 | **Sikkerhedsstillelser:**  Jens Jensen har foreslået et lån til Holding A/S med sikkerhed i Ejendomme ApS, hvor lånet skal bruges til at finansiere gæld til sælger.   * Sikkerhedsstillelse er i strid med SEL § 206, og kandidaten skal behandle dette (ulovlig selvfinansiering, da Holding A/S har gæld på 10 mio. kr. vedr. købet af Ejendomme ApS). * Kandidaten kan foreslå lovlig selvfinansiering, men det er ikke muligt, da dette skulle være besluttet på købstidspunktet. |  |
| 3.1-47-5 | Uddybende/grundig behandling af punkt 3.1-02-7.:  Kandidaten kan endvidere foreslå et lån på 10 mio. kr. i Ejendomme ApS med sikkerhed i ejendommene, og herefter en efterfølgende udlodning af udbytte til Holding A/S. (Reglerne om udbytte – og anden lovlig kapitalafgang – har således forrang for bestemmelserne om selvfinansiering.) |  |
| 3.1-47-6 | **Ad.3. Revsiorerklæring**  **Kandidaten redegør struktureret og udtømmende for valg af ISA 3400 erklæring, herunder inddrager ønsker fra banken til krav omkring niveau af sikkerhed i erklæringen.** |  |
|  | **Samlet vurdering af, om kandidatens præstation er jævn eller god (karaktererne 4-7)** |  |
| **Karaktererne 10-12**  **Et eller flere af følgende punkter bør være behandlet tilfredsstillende, for at kandidatens besvarelse er fortrinlig eller fremragende (det vil sige karaktererne10-12).** | | **Bemærkninger Den fortrinlige præstation og den fremragende præstation** Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler  Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler |
| 3.1-102-1 | Mindre væsentlige faglige fejl og mindre fejl vedrørende formulering og disponering. (10) |  |
| 3.1-102-2 | Kun helt uvæsentlige fejl og mangler i notatet. (12) |  |
|  | **Samlet vurdering af, om kandidatens præstation er fortrinlig eller fremragende (karaktererne 10-12)** |  |
| **Karakter for spørgsmål 3.1** | |  |
| **Begrundelse** | | |

|  |  |
| --- | --- |
| **Samlet karakter for besvarelse af opgave 1-3** |  |
| **Begrundelse** | |

**Bilag 1 – vurderingsberetning til spørgsmål 2.2**

**VURDERINGSBERETNING AFGIVET AF UAFHÆNGIG REVISOR**

## Til Erhvervsstyrelsen og stifterne i Holding A/S under stiftelse

## Indledning

I forbindelse med stiftelsen af Nyt Holding A/S har vi som uvildige vurderingsmænd fået til opgave at udarbejde en vurderingsberetning efter selskabslovens § 36, stk. 1, med henblik på at afgive erklæring om, at den ”ansatte økonomiske værdi” af de indskudte kapitalandele mindst svarer til det fastsatte vederlag, herunder den pålydende værdi af de kapitalandele, der udstedes, med tillæg af overkurs.

Ved den ”ansatte økonomiske værdi” af de indskudte kapitalandele forstås i denne erklæringsopgave dagsværdien eller en eventuel lavere værdi end denne af de samlede nettoaktiver i den indskudte virksomhed.

Vores konklusion udtrykkes med høj grad af sikkerhed.

## Beskrivelse af de indskudte kapitalandele

De indskudte kapitalandele omfatter:

Nom. 400.000 kr. aktier i Smart Teknologi A/S, CVR-nr. xx xx xx xx.

***Fremgangsmåde ved vurderingen***

Kapitalandelene overdrages til den pr. X. august 2020 regnskabsmæssigt bogførte værdi.

## Fastsat vederlag for den indskudte virksomhed

Vederlaget for foranstående aktier erlægges således:

|  |  |
| --- | --- |
| Aktier i Nyt Holding A/S | 400.000 |
| Overkurs | 1.300.000 |
| Kontant udligningssum | 0 |
|  |  |
|  | **1.700.000** |

Vores erklæring er udelukkende udarbejdet for at opfylde selskabslovens krav i § 36 om tilstedeværelsen af den indskudte selskabskapital i forbindelse med selskabets stiftelse og kan ikke anvendes til andre formål.

**Stifternes ansvar**

Stifterne har ansvaret for, at den ansatte økonomiske værdi af de indskudte kapitalandele mindst svarer til det fastsatte vederlag, herunder den pålydende værdi af de kapitalandele, der udstedes, med tillæg af overkurs.

**Revisors ansvar**

Vores ansvar er på grundlag af vores undersøgelser at udtrykke en konklusion om, hvorvidt den ansatte økonomiske værdi af de indskudte kapitalandele mindst svarer til det fastsatte vederlag, herunder den pålydende værdi af de kapitalandele, der udstedes, med tillæg af overkurs i selskabet.

Vi har udført vores undersøgelser i overensstemmelse med ISAE 3000, Andre erklæringer med sikkerhed end revision eller review af historiske finansielle oplysninger og yderligere krav ifølge dansk revisorlovgivning med henblik på at opnå høj grad af sikkerhed for vores konklusion.

Revisionsfirmaet er underlagt international standard om kvalitetsstyring,   
ISQC 1, og anvender således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og gældende krav i lov og øvrig regulering.

Vi er uafhængige af selskabet i overensstemmelse med internationale etiske regler for revisorer (IESBA’s Etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav.

Som led i vores undersøgelser af kapitalandelenes værdi har vi ved vurderingen overvejet, om den af stifterne anvendte værdiansættelsesmetode er hensigtsmæssig. Vurderingen er foretaget under hensyntagen til, at indskuddet er foretaget til regnskabsmæssige værdier. Vi har vurderet den økonomiske udvikling i den underliggende virksomhed siden x. januar 20X1 i forhold til de forudsætninger, som er lagt til grund for værdiansættelsen af de indskudte kapitalandele.

## Konklusion

Det er vores opfattelse, at den ansatte økonomiske værdi af de indskudte kapitalandele mindst svarer til det fastsatte vederlag, herunder den pålydende værdi af de kapitalandele, der skal udstedes, med tillæg af overkurs.

Underskriftsby, den xx. xxxxxxxx 20xx

Revisionsfirma

CVR-nr. 11 22 33 44

NN

Statsautoriseret revisor

MNE-nummer